CELEX: 32006R0473
Language: lv
Date: 2006-03-22 00:00:00
Title: Komisijas Regula (EK) Nr. 473/2006 ( 2006. gada 22. marts ), ar kuru nosaka īstenošanas noteikumus darbības aizliegumam Kopienā pakļauto gaisa pārvadātāju Kopienas sarakstam, kas minēts Eiropas Parlamenta un Padomes Regulas (EK) Nr. 2111/2005 II nodaļā   (Dokuments attiecas uz EEZ)

23.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 84/8
            
         
      KOMISIJAS REGULA (EK) Nr. 473/2006
   (2006. gada 22. marts),
   ar kuru nosaka īstenošanas noteikumus darbības aizliegumam Kopienā pakļauto gaisa pārvadātāju Kopienas sarakstam, kas minēts Eiropas Parlamenta un Padomes Regulas (EK) Nr. 2111/2005 II nodaļā
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2005. gada 14. decembra Regulu (EK) Nr. 2111/2005 par darbības aizliegumam Kopienā pakļauto gaisa pārvadātāju Kopienas saraksta izveidi un gaisa transporta pasažieru informēšanu par apkalpojošā gaisa pārvadātāja identitāti, un par Direktīvas 2004/36/EK 9. panta atcelšanu (1) (turpmāk – “pamatregula”), un jo īpaši tās 8. pantu,
   tā kā:
   
               (1)
            
            
               Pamatregulas II nodaļā noteiktas procedūras to gaisa pārvadātāju saraksta izveidei, uz kuriem Kopienā attiecas darbības aizliegums, kā arī procedūras, kas noteiktos apstākļos dalībvalstīm ļauj pieņemt pasākumus, izņēmuma gadījumā uzliekot darbības aizliegumus savā teritorijā.
            
         
               (2)
            
            
               Ir lietderīgi pieņemt konkrētus īstenošanas pasākumus, lai būtu sīki izstrādāti noteikumi minēto procedūru veikšanai.
            
         
               (3)
            
            
               Jo īpaši lietderīgi ir noteikt informāciju, kas dalībvalstīm sniedzama, ja tās prasa Komisijai pieņemt lēmumu atbilstīgi pamatregulas 4. panta 2. punktam, lai atjauninātu Kopienas sarakstu, paredzot jaunu darbības aizliegumu, atceļot spēkā esošu aizliegumu vai grozot pievienotos nosacījumus.
            
         
               (4)
            
            
               Jāparedz nosacījumi, ar kādiem aizstāvības tiesības izmanto gaisa pārvadātāji, uz kuriem attiecas Komisijas pieņemtie lēmumi par Kopienas saraksta atjaunināšanu.
            
         
               (5)
            
            
               Saistībā ar saraksta atjaunināšanu pamatregulā noteikts, ka Komisija ņem vērā vajadzību ātri pieņemt lēmumus un attiecīgā gadījumā nodrošina procedūru steidzamiem gadījumiem.
            
         
               (6)
            
            
               Komisijai jāsaņem pietiekama informācija par visiem dalībvalstu pieņemtiem darbības aizliegumiem, kas ir pasākumi izņēmuma gadījumā atbilstīgi pamatregulas 6. panta 1. punktam un 6. panta 2. punktam.
            
         
               (7)
            
            
               Šajā regulā paredzētie pasākumi ir saskaņā ar Gaisa satiksmes drošības komitejas (2) atzinumu,
            
         IR PIEŅĒMUSI ŠO REGULU.
   1. pants
   Priekšmets
   Ar šo regulu nosaka sīki izstrādātus noteikumus attiecībā uz procedūrām, kas minētas pamatregulas II nodaļā.
   2. pants
   Dalībvalstu pieprasījumi atjaunināt Kopienas sarakstu
   1.   Dalībvalsts, kas atbilstīgi pamatregulas 4. panta 2. punktam pieprasa Komisijai atjaunināt kopienas sarakstu, sniedz Komisijai informāciju, kura norādīta šīs regulas A pielikumā.
   2.   Pieprasījumus, kas minēti 1. punktā, rakstiski adresē Komisijas ģenerālsekretariātam. Turklāt A pielikumā minēto informāciju elektroniskā veidā vienlaikus nosūta Enerģētikas un transporta ģenerāldirektorāta kompetentajiem dienestiem. Ja nav piemērotas elektroniskas procedūras, šo pašu informāciju sniedz ar iespējami ātrākiem alternatīviem līdzekļiem.
   3.   Komisija informē pārējās dalībvalstis ar to pārstāvju starpniecību Gaisa satiksmes drošības komitejā atbilstīgi procedūrām, kas paredzētas komitejas iekšējos noteikumos, kā arī Eiropas Aviācijas drošības aģentūru.
   3. pants
   Kopīgas apspriedes ar iestādēm, kas atbild par attiecīgā gaisa pārvadātāja regulatīvo uzraudzību
   1.   Dalībvalsts, kas apsver iespēju atbilstīgi pamatregulas 4. panta 2. punktam iesniegt pieprasījumu Komisijai, uzaicina Komisiju un citas dalībvalstis piedalīties visās apspriedēs ar iestādēm, kas atbild par attiecīgā gaisa pārvadātāja regulatīvo uzraudzību.
   2.   Pirms pamatregulas 4. panta 2. punktā un 5. pantā minēto lēmumu pieņemšanas, ja tas ir vajadzīgs un iespējams, apspriežas ar iestādēm, kas atbild par attiecīgā gaisa pārvadātāja regulatīvo uzraudzību. Ja iespējams, apspriedes notiek kopā ar Komisiju un dalībvalstīm.
   3.   Ja gadījums ir steidzams, kopīgas apspriedes var rīkot arī pēc 2. punktā minēto lēmumu pieņemšanas. Šādā gadījumā attiecīgo iestādi informē par gatavošanos pieņemt lēmumu atbilstīgi 4. panta 2. punktam vai 5. panta 1. punktam.
   4.   Kopīgas apspriedes var veikt sarakstoties, un tās var notikt apmeklējumu uz vietas laikā, lai attiecīgā gadījumā varētu vākt pierādījumus.
   4. pants
   Gaisa pārvadātāja aizstāvības tiesību izmantošana
   1.   Ja Komisija apsver iespēju pieņemt lēmumu saskaņā ar pamatregulas 4. panta 2. punktu vai 5. pantu, tā sniedz attiecīgajam gaisa pavadātājam informāciju par būtiskajiem faktiem un apsvērumiem, kas ir šāda lēmuma pamatā. Attiecīgajam gaisa pārvadātājam 10 dienu laikā pēc informācijas sniegšanas dienas tiek dota iespēja iesniegt Komisijai rakstiskus apsvērumus.
   2.   Komisija informē pārējās dalībvalstis ar to pārstāvju starpniecību Gaisa satiksmes drošības komitejā atbilstīgi procedūrām, kas paredzētas komitejas iekšējos noteikumos. Pēc Gaisa satiksmes drošības komitejas pieprasījuma gaisa pārvadātajām atļauj izklāstīt savu nostāju mutiski, pirms lēmums tiek pieņemts. Attiecīgā gadījumā mutiskais izklāsts jāsniedz Gaisa satiksmes drošības komitejai. Uzklausīšanas laikā gaisa pārvadātājam pēc tā pieprasījuma var palīdzēt iestādes, kas atbild par tā regulatīvo uzraudzību.
   3.   Saskaņā ar pamatregulas 5. panta 1. punktu steidzamos gadījumos Komisijai pirms pagaidu pasākuma piemērošanas nav jāizpilda 1. punkta prasības.
   4.   Ja komisija pieņem lēmumu saskaņā ar pamatregulas 4. panta 2. punktu vai 5. pantu, tā nekavējoties informē gaisa pārvadātāju un iestādes, kas atbild par attiecīgā gaisa pārvadātāja regulatīvo uzraudzību.
   5. pants
   Izpilde
   Dalībvalstis informē Komisiju par visiem pasākumiem, kas veikti, lai īstenotu lēmumus, kurus Komisija pieņēmusi saskaņā ar pamatregulas 4. panta 2. punktu un 5. pantu.
   6. pants
   Pasākumi, ko dalībvalsts pieņēmusi izņēmuma gadījumā
   1.   Ja dalībvalsts savā teritorijā nosaka tūlītēju darbības aizliegumu, kas ir atļauts ar pamatregulas 6. panta 1. punktu, tā nekavējoties par to informē Komisiju un dara zināmu B pielikumā minēto informāciju.
   2.   Ja dalībvalsts savā teritorijā saglabā vai nosaka gaisa pārvadātāja darbības aizliegumu, kas ir atļauts ar pamatregulas 6. panta 2. punktu, tā nekavējoties informē Komisiju un dara zināmu C pielikumā minēto informāciju.
   3.   Informāciju, kas minēta 1. un 2. punktā, rakstiski adresē Komisijas ģenerālsekretariātam. Turklāt B vai C pielikumā minēto informāciju elektroniskā veidā vienlaikus nosūta Enerģētikas un transporta ģenerāldirektorāta kompetentajiem dienestiem. Ja nav pieejamas piemērotas elektroniskas procedūras, šo pašu informāciju sniedz ar iespējami ātrākiem alternatīviem līdzekļiem.
   4.   Komisija informē pārējās dalībvalstis ar to pārstāvju starpniecību Gaisa satiksmes drošības komitejā atbilstīgi procedūrām, kas paredzētas komitejas iekšējos noteikumos.
   7. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 22. martā
      
         
            Komisijas vārdā —
         
         
            priekšsēdētāja vietnieks
         
         Jacques BARROT
         
      
   
   
      (1)  OV L 344, 27.12.2005., 15. lpp.
   
      (2)  Izveidota ar 12. pantu Padomes 1991. gada 16. decembra Regulā (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā. (OV L 373, 31.12.1991., 4. lpp.).
   
      A PIELIKUMS
      Informācija, kas jāsniedz dalībvalstij, kura iesniedz pieprasījumu atbilstīgi pamatregulas 4. panta 2. punktam
      Dalībvalsts, kas atbilstīgi pamatregulas 4. panta 2. punktam pieprasa atjaunināt Kopienas sarakstu, sniedz Komisijai šādu informāciju:
      
                   
               
               
                  
                     Dalībvalsts, kas iesniedz pieprasījumu
                  
                  
                              —
                           
                           
                              oficiālās kontaktpersonas vārds un amatpienākums,
                           
                        
                              —
                           
                           
                              oficiālās kontaktpersonas e-pasts vai tālruņa numurs.
                           
                        
            
                   
               
               
                  
                     Gaisa pārvadātājs(-i) un lidaparāts(-i)
                  
                  
                              —
                           
                           
                              attiecīgais(-ie) gaisa pārvadātājs(-ji), tostarp gaisa pārvadātāja kā tiesību subjekta nosaukums (kas norādīts uz AOC vai līdzvērtīga dokumenta), komercnosaukums (ja tas ir citāds), AOC numurs (ja pieejams), aviosabiedrības identifikācijas ICAO kods (ja zināms) un visa kontaktinformācija,
                           
                        
                              —
                           
                           
                              nosaukums(i) un visa kontaktinformācija iestādei vai iestādēm, kas atbild par attiecīgā(-o) gaisa pārvadātāja(-u) regulatīvo uzraudzību,
                           
                        
                              —
                           
                           
                              sīka informācija par lidaparāta(-u) tipu, reģistrācijas valsti, reģistrācijas numuru un, ja tāds ir pieejams, cietušā lidaparāta konstrukcijas sērijas numurs.
                           
                        
            
                   
               
               
                  
                     Prasītie lēmumi
                  
                  
                              —
                           
                           
                              prasītā lēmuma veids: darbības aizlieguma noteikšana, darbības aizlieguma atcelšana vai darbības aizlieguma nosacījumu grozīšana,
                           
                        
                              —
                           
                           
                              prasītā lēmuma darbības loks (konkrēts(-i) gaisa pārvadātājs(-i) vai visi gaisa pārvadātāji, par kuriem atbild konkrēta uzraudzības iestāde, konkrēts(-i) lidaparāts(-i) vai lidaparāta(-u) tips).
                           
                        
            
                   
               
               
                  
                     Darbības aizlieguma piemērošanas pieprasījums
                  
                  
                              —
                           
                           
                              sīks to drošības problēmu apraksts (piem., pārbaudes rezultāti), kuru dēļ tiek prasīts pilnīgs vai daļējs aizliegums (atbilstīgi secībai, kādā minēti atbilstīgie kopējie kritēriji pamatregulas pielikumā),
                           
                        
                              —
                           
                           
                              plašs izklāsts par ieteicamo(-ajiem) nosacījumu(-iem), ar kādiem ieteiktais aizliegums atceļams/dodams atbrīvojums no ieteiktā aizlieguma, lai to (tos) izmantotu izlabošanas pasākumu plāna sagatavošanā, apspriežoties ar iestādi vai iestādēm, kas atbild par attiecīgā(-o) gaisa pārvadātāja(-u) regulatīvo uzraudzību.
                           
                        
            
                   
               
               
                  
                     Darbības aizlieguma atcelšanas vai tam pievienoto nosacījumu grozīšanas pieprasījums
                  
                  
                              —
                           
                           
                              attiecīgā gadījumā izlabošanas pasākumu plāna pieņemšanas datums un sīks izklāsts,
                           
                        
                              —
                           
                           
                              attiecīgā gadījumā pierādījumi par atbilstīgu izlabošanas pasākumu plāna izpildi,
                           
                        
                              —
                           
                           
                              iestādes vai iestāžu, kas atbild par attiecīgā(-o) gaisa pārvadātāja(-u) regulatīvo uzraudzību, precīzi formulēts rakstisks apliecinājums, ka izlabošanas pasākumu plāns ir īstenots.
                           
                        
            
                   
               
               
                  
                     Publicitāte
                  
                  
                              —
                           
                           
                              informācija par to, vai dalībvalsts ir publiskojusi savu pieprasījumu.
                           
                        
            
   
      B PIELIKUMS
      Dalībvalsts paziņojums par pasākumiem, kas izņēmuma gadījumā veikti atbilstīgi pamatregulas 6. panta 1. punktam
      Dalībvalsts, kas atbilstīgi pamatregulas 6. panta 1. punktam ziņo, ka tās teritorijā gaisa pārvadātājam noteikts darbības aizliegums, sniedz Komisijai šādu informāciju:
      
                   
               
               
                  
                     Dalībvalsts, kas iesniedz ziņojumu
                  
                  
                              —
                           
                           
                              Oficiālās kontaktpersonas vārds un amatpienākums,
                           
                        
                              —
                           
                           
                              Oficiālās kontaktpersonas e-pasts vai tālruņa numurs.
                           
                        
            
                   
               
               
                  
                     Gaisa pārvadātājs(-i) un lidaparāts(-i)
                  
                  
                              —
                           
                           
                              Attiecīgais(-ie) gaisa pārvadātājs(-i), tostarp gaisa pārvadātāja kā tiesību subjekta nosaukums (kas norādīts uz AOC vai līdzvērtīga dokumenta), komercnosaukums (ja tas ir citāds), AOC numurs (ja pieejams), aviosabiedrības identifikācijas ICAO kods (ja zināms) un visa kontaktinformācija,
                           
                        
                              —
                           
                           
                              Nosaukums(i) un visa kontaktinformācija iestādei vai iestādēm, kas atbild par attiecīgā(-o) gaisa pārvadātāja(-u) regulatīvo uzraudzību,
                           
                        
                              —
                           
                           
                              Sīka informācija par lidaparāta(-u) tipu, reģistrācijas valsti(-īm), reģistrācijas numuru(-iem) un, ja tāds ir pieejams, cietušā lidaparāta konstrukcijas sērijas numurs.
                           
                        
            
                   
               
               
                  
                     Lēmums
                  
                  
                              —
                           
                           
                              Lēmuma pieņemšanas datums, darbības laiks un ilgums,
                           
                        
                              —
                           
                           
                              Apraksts lēmumam atteikt, apturēt, atcelt vai noteikt ierobežojumus darbības atļaujai vai tehniskajai atļaujai,
                           
                        
                              —
                           
                           
                              Lēmuma darbības loks (konkrēts(-i) gaisa pārvadātājs(-i) vai visi gaisa pārvadātāji, par kuriem atbild konkrēta uzraudzības iestāde, konkrēts(-i) lidaparāts(-i) vai lidaparāta(-u) tips),
                           
                        
                              —
                           
                           
                              Izklāsts par nosacījumu(-iem), ar kādiem darbības atļaujas vai tehniskās atļaujas atteikums, apturēšana, atcelšana vai ierobežojumi, ko noteikusi dalībvalsts, ir atceļami/dodams atbrīvojums no tiem.
                           
                        
            
                   
               
               
                  
                     Drošības problēmas
                  
                  
                              —
                           
                           
                              Sīks to drošības problēmu apraksts (t. i., pārbaudes rezultāti), kuru dēļ pieņemts lēmums par pilnīgu vai daļēju aizliegumu (atbilstīgi secībai, kādā minēti atbilstīgie kopējie kritēriji pamatregulas pielikumā).
                           
                        
            
                   
               
               
                  
                     Publicitāte
                  
                  
                              —
                           
                           
                              Informācija par to, vai dalībvalsts ir publiskojusi savu aizliegumu.
                           
                        
            
   
      C PIELIKUMS
      Dalībvalsts paziņojums par pasākumiem, kas izņēmuma gadījumā veikti un kas ir atļauti atbilstīgi pamatregulas 6. panta 2. punktam, lai saglabātu vai noteiktu darbības aizliegumu savā teritorijā, ja Komisija ir nolēmusi neiekļaut līdzvērtīgus pasākumus Kopienas sarakstā
      Dalībvalsts, kas ziņo, ka tās teritorijā gaisa pārvadātājam saglabāts vai noteikts darbības aizliegums, kas ir atļauts atbilstīgi pamatregulas 6. panta 2. punktam, sniedz Komisijai šādu informāciju:
      
                   
               
               
                  
                     Dalībvalsts, kas iesniedz ziņojumu
                  
                  
                              —
                           
                           
                              oficiālās kontaktpersonas vārds un amatpienākums,
                           
                        
                              —
                           
                           
                              oficiālās kontaktpersonas e-pasts vai tālruņa numurs.
                           
                        
            
                   
               
               
                  
                     Gaisa pārvadātājs(-ji) un lidaparāts(-i)
                  
                  
                              —
                           
                           
                              attiecīgais(-ie) gaisa pārvadātājs(-ji), tostarp gaisa pārvadātāja kā tiesību subjekta nosaukums (kas norādīts uz AOC vai līdzvērtīga dokumenta), komercnosaukums (ja tas ir citāds), AOC numurs (ja pieejams), aviosabiedrības identifikācijas ICAO kods (ja zināms).
                           
                        
            
                   
               
               
                  
                     Atsauce uz Komisijas lēmumu
                  
                  
                              —
                           
                           
                              visu atbilstīgo Komisijas dokumentu pieņemšanas datums un atsauce uz tiem,
                           
                        
                              —
                           
                           
                              komisijas/Gaisa satiksmes drošības komitejas lēmuma pieņemšanas datums.
                           
                        
            
                   
               
               
                  
                     Drošības problēma, kam ir īpaša ietekme dalībvalstī